Kui Kennedy 1961. aastal presidendina ametisse astus, ei jõudnud mööduda veel sada päevagi, mis presidendile tavaliselt ametisse sisseelamiseks antakse, kui Luure Keskagentuur (LKA) küsis tema  heakskiitu Castro kukutamise operatsioonile. Kennedy kahtles, kuna kava oli heaks kiitnud tema eelkäija - president Dwight D. Eisenhower - ja Kennedy ei olnud selle õnnestumises kindel. Et aga Staabiülemate Komitee läks luureagentuuri plaaniga kaasa, nõustus suhteliselt riskantse ettevõtmisega lõpuks ka Kennedy.